stanford-oval/wikipedia huggingface dataset:
יחסי איטליה–גאורגיה
מלחמת גאורגיה–רוסיה

במהלך מלחמת דרום אוסטיה 2008, שר החוץ האיטלקי פרנקו פראטיני אמר כי "איננו יכולים ליצור קואליציה נגד רוסיה באירופה, ובנקודה זו אנו קרובים לעמדתו של פוטין" הוא הדגיש גם כי ראש הממשלה סילביו ברלוסקוני היה בן בריתו של ראש הממשלה ולדימיר פוטין מרוסיה. ב-8 באוגוסט פרסמה ממשלת איטליה הודעה שדיווחה כי "בתיאום הדוק עם האיחוד האירופי ושותפותיה האטלנטיות, ממשלת איטליה עוקבת אחר מצב המשבר שהתפתח בדרום אוסטיה בדאגה כבדה" וכי "איטליה קוראת לכל הצדדים להביא לסיום מיידי לאלימות ולהגעה להפסקה מתמשכת של פעולות האיבה. איטליה מעודדת בתוקף את חידוש המשא ומתן לפתרון פוליטי לבעיה בכבוד הראוי לריבונותה ולשלמותה הטריטוריאלית". מאוחר יותר, ב-10 באוגוסט, לאחר מגעים עם שר החוץ האמריקני, שר החוץ הצרפתי ושר החוץ הפיני, חזר שר החוץ האיטלקי על הזמנה זו. בראיון שנערך ב-11 באוגוסט לעיתון לה סטמפה דיווח משרד החוץ האיטלקי על מעורבותו הישירה של סילביו ברלוסקוני, ראש ממשלת איטליה: "סרקוזי התקשר לפוטין בתפקידו כנשיא האיחוד האירופי וכעבור עשר דקות הוא התקשר גם לברלוסקוני. 'סילביו, אתה מדבר גם עם ולדימיר', אמר, 'הסביר שאנחנו לא אנטי-רוסים וכולנו רוצים שמוסקבה תהיה קרובה לאיחוד האירופי'. בשיחתו עם ברלוסקוני חזר פוטין על עמדתו: שלרוסיה הייתה כל הזכות להתערב בגאורגיה, והפנה את התייחסותו לפריסתם של כוחות איטלקיים בסופו של דבר: "אם, לאחר פגישותיו בטביליסי ובמוסקבה, מגיש קובנר הצעה במועצת שרי החוץ האירופית ביום רביעי, והיא מאושרת, ניקח אותה בחשבון. יש הרבה 'אם', ובכל מקרה נצטרך לחלק מחדש את כוחותינו הסופיים על ידי פריסה מחדש ממשימות בינלאומיות אחרות. לעומת זאת, הסיוע ההומניטרי לדרום אוסטיה יהיה מוכן מעכשיו".
נציגויות דיפלומטיות

איטליה מחזיקה בגאורגיה שגרירות בטביליסי.
גאורגיה מחזיקה באיטליה שגרירות ברומא.
יחסי איטליה–הולנד

| יחסי איטליה–הולנד |
| --- | --- |
איטליה: הולנד


איטליה: הולנד
שטח (בקילומטר רבוע)
301,340: 41,543
אוכלוסייה
59,293,250: 18,258,432
תמ"ג (במיליוני דולרים)
2,254,851: 1,118,125
תמ"ג לנפש (בדולרים)
38,029: 61,239
משטר
רפובליקה: מונרכיה חוקתית

יחסי איטליה–הולנד הם יחסי החוץ בין הרפובליקה האיטלקית לממלכת הולנד.
סקירה כללית

במהלך ימי הביניים היו שתי המדינות חלק מהאימפריה הפרנקית, ולאחר מכן חלק מהאימפריה הרומית הקדושה. בשנת 1951, לאחר מלחמת העולם השנייה, היו שתי המדינות מהחברות המייסדות של קהילת הפחם והפלדה האירופית. בשנת 1957 הן היו שותפות לייסוד הקהילה הכלכלית האירופית, אשר היוו את הבסיס להקמת האיחוד האירופי מאוחר יותר.
כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי.
נציגויות דיפלומטיות

איטליה מחזיקה בהולנד שגרירות בהאג וקונסוליה כללית באמסטרדם.
הולנד מחזיקה באיטליה שגרירות ברומא, קונסוליה כללית במילאנו ו-14 קונסוליות של כבוד באנקונה, בארי, בולוניה, קליארי, קטניה, פירנצה, ג'נובה, ליבורנו, נאפולי, פלרמו, טריאסטה, טורינו, ונציה וורונה.
יאן ואלרי

יאן ואלרי (בצרפתית: Yan Valery, בצרפתית: يان فاليري; נולד ב-22 בפברואר 1999 בשאמפיני-סיר-מארן שבצרפת) הוא כדורגלן תוניסאי יליד צרפת המשחק בעמדת המגן הימני בקבוצת אנז'ה מליגת העל הצרפתית ובנבחרת תוניסיה.
קריירת מועדונים

ואלרי גדל במחלקות הנוער של שאמפיני FC 94, סטאד רן וסאות'המפטון. ב-27 בנובמבר 2018 ערך את הופעת הבכורה שלו בקבוצה הבוגרת של סאות'המפטון, בהפסד 2-1 ללסטר סיטי במסגרת גביע הפוטבול ליג. ב-1 בדצמבר ערך את הופעת הבכורה שלו בפרמייר ליג, בתיקו 2-2 נגד מנצ'סטר יונייטד במסגרת המחזור ה-14 לעונת 2018/2019. ב-2 במרץ 2019 הבקיע את שער הבכורה שלו במועדון, בהפסד 3-2 למנצ'סטר יונייטד במסגרת המחזור ה-29 בליגה. בסך הכל ערך 43 הופעות ליגה במדי המועדון, בהן הבקיע שני שערים.
ב-1 בפברואר 2021 הושאל ואלרי למשך חצי עונה לברמינגהאם סיטי מהפוטבול ליג צ'מפיונשיפ. ב-6 בפברואר ערך את הופעת הבכורה שלו במועדון, בהפסד 3-2 לבורנמות' במסגרת המחזור ה-28 בליגה. בסך הכל ערך שבע הופעות ליגה במדי המועדון.
ב-1 בספטמבר 2022 חתם ואלרי על חוזה לארבע עונות באנז'ה מליגת העל הצרפתית. ב-3 בספטמבר ערך את הופעת הבכורה שלו במועדון, בהפסד 5-0 לאולימפיק ליון במסגרת המחזור השישי בליגה לעונת 2022/2023.
קריירה בינלאומית

ב-27 בספטמבר 2022 ערך ואלרי את הופעת הבכורה שלו בנבחרת תוניסיה, בהפסד 5-1 לנבחרת ברזיל במשחק ידידות.
נכלל בסגל נבחרת תוניסיה לטורניר גביע אפריקה לאומות 2023.
הערות שוליים

↑  Keyendrah Simmonds and Yan Valery: Birmingham City sign duo באתר BBC, ‏ 1 בפברואר 2021 (באנגלית)
↑  Valery departs for Angers באתר הרשמי של סאות'המפטון, 1 בספטמבר 2022 (באנגלית)
↑  La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)
| נבחרת תוניסיה – גביע אפריקה לאומות 2023 |
| --- | --- | --- |
|  1 חסן •  2 אל-עבדי •  3 א-טאלבי •  4 מריאח •  5 בן רמדאן •  6 תקא •  7 אל-מסאכני •  8 רפיעה •  9 ג'ויני •  10 בן סלימאן •   11 אל-ח'ניסי •  12 מעלול • 13 ג'לאסי •  14 אל-עידוני • 15 אל-חדאדי • 16 דחמאן • 17 צח'ירי • 18 לטייף • 19 א-סרארפי • 20 ואלרי • 21 כשרידה • 22 בן סעיד • 23 סליתי • 24 אל-ג'זירי • 25 מחמוד • 26 גראם • 27 אשורי • מאמן: אל-קאדרי |  1 חסן •  2 אל-עבדי •  3 א-טאלבי •  4 מריאח •  5 בן רמדאן •  6 תקא •  7 אל-מסאכני •  8 רפיעה •  9 ג'ויני •  10 בן סלימאן •   11 אל-ח'ניסי •  12 מעלול • 13 ג'לאסי •  14 אל-עידוני • 15 אל-חדאדי • 16 דחמאן • 17 צח'ירי • 18 לטייף • 19 א-סרארפי • 20 ואלרי • 21 כשרידה • 22 בן סעיד • 23 סליתי • 24 אל-ג'זירי • 25 מחמוד • 26 גראם • 27 אשורי • מאמן: אל-קאדרי | תוניסיה |
טריגונומטריה ספירית

טריגנומטריה ספֵירִית היא ענף של הגאומטריה הספירית הדן במצולעים (בעיקר משולשים) המצויים על מעטפת כדורית.
הטריגונומטריה הספירית עוסקת ביחסים שבין הזוויות השונות המגדירות מצולע:
הזוויות שבין צלעות המצולע (יסומנו בהמשך באותיות A,B,C או  \alpha ,\beta ,\gamma \,).
הזוויות שבין מרכז הכדור לצלעות המצולע (יסומנו בהמשך באותיות  a',b',c'\,).
ניתן לפתח את התורה על בסיס הטריגנומטריה האוקלידית ובהנחה כי נתון רדיוס הכדור (למשל, רדיוס כדור הארץ הוא כ-6400 ק"מ).
משפטים

המשפטים המוכרים מהגאומטריה ומהטריגונומטריה האוקלידית, אינם מתקיימים בגאומטריה הספירית, אך קיימים להם משפטים  מקבילים בטריגונומטריה הספירית:
משפטים > משפט פיתגורס

משפט פיתגורס בגאומטריה האוקלידית קובע שאם אורכי הניצבים במשולש ישר-זווית הם  \ a ו- \ b, ואורך היתר הוא  \ c, אז  \ a^{2}+b^{2}=c^{2}.
בטריגונומטריה הספירית, כאשר רדיוס הספירה שווה ל-R, ניתן לנסח את משפט פיתגורס באופן הבא:
 \cos \left({\frac {c}{R}}\right)=\cos \left({\frac {a}{R}}\right)\,\cos \left({\frac {b}{R}}\right).
כדי להבין מדוע משפט זה הוא אכן המקבילה של משפט פיתגורס, מפתחים את הפונקציה  \cos {\alpha }\, לטור מקלורן:  \cos \alpha =1-{\frac {\alpha ^{2}}{2}}+... 

כאשר מציבים את הפיתוח הנ"ל ב"משפט פיתגורס בגאומטריה הכדורית" מקבלים:
 \left(1-{\frac {c^{2}}{2R^{2}}}+...\right)=\left(1-{\frac {a^{2}}{2R^{2}}}+...\right)\cdot \left(1-{\frac {b^{2}}{2R^{2}}}+...\right).

לאחר פתיחת סוגריים, והכפלה בגורם  2R^{2}\,, מקבלים כאשר רדיוס הכדור  \,R\to \infty  את משפט פיתגורס בגרסתו האוקלידית:  a^{2}+b^{2}=c^{2}\,.
הוכחת המשפט:
את הנקודות O,A,B,C נמקם במערכת קואורדינטות קרטזיות באופן הבא:
הנקודה O תהא ראשית הצירים; גזרת העיגול BOC תהא על המישור XY; הישר BO יהא על ציר ה-X.
במערכת זו שעורי הנקודות A,B,C הן:
 B(R,0,0)\,  ,
 C(R\cos(a'),R\sin(a'),0)\,, 
 A(Rcos(a')\cos(b'),R\sin(a')\cos(b'),R\sin(b'))\,.
את הזווית בין הווקטורים OA,OB ניתן להביע באמצעות מכפלה פנימית באופן הבא:
 \cos(c')={\frac {OA\cdot OB}{\|OA\|\|OB\|}}=\cos(a')\cos(b').
הצבת השוויונות:  a'={\tfrac {a}{R}},b'={\tfrac {b}{R}},c'={\tfrac {c}{R}}\, במשוואה האחרונה מניבה את המשפט: 
 \cos \left({\tfrac {c}{R}}\right)=\cos \left({\tfrac {a}{R}}\right)\,\cos \left({\tfrac {b}{R}}\right).
הערה: ניתן לקבל את המשפט כמקרה פרטי של משפט הקוסינוסים (ראו בהמשך) על ידי הצבה  \gamma =90^{0}.
משפטים > משפט הסינוסים

משפט הסינוסים בגאומטריה האוקלידית קובע שעבור משולש שצלעותיו הן  \ a,b,c והזוויות שמולן הן  \ \alpha ,\beta ,\gamma  בהתאמה,  מתקיים:  {a \over \sin \alpha }={b \over \sin \beta }={c \over \sin \gamma }.
בטריגונומטריה הספירית, כאשר רדיוס הספירה שווה ל-R, ניתן לנסח את משפט הסינוסים באופן הבא:  {\frac {\sin {\tfrac {a}{R}}}{\sin \alpha }}={\frac {\sin {\tfrac {b}{R}}}{\sin \beta }}={\frac {\sin {\tfrac {c}{R}}}{\sin \gamma }}.
כדי להבין מדוע משפט זה הוא אכן המקבילה של משפט הסינוסים, מפתחים את הפונקציה   \sin {\alpha }\, 
לטור מקלורן:  \sin \alpha =\alpha +...\,.
כאשר מציבים את הפיתוח הנ"ל ב"משפט הסינוסים בגאומטריה הספירית" מקבלים כאשר רדיוס הכדור  \,R\to \infty   :  {\frac {{\tfrac {a}{R}}+...}{\sin \alpha }}={\frac {{\tfrac {b}{R}}+...}{\sin \beta }}={\frac {{\tfrac {c}{R}}+...}{\sin \gamma }}.
לאחר הכפלה ב-R מתקבל משפט הסינוסים בגרסתו האוקלידית: {a \over \sin \alpha }={b \over \sin \beta }={c \over \sin \gamma }.
הוכחת המשפט:
האנך מהנקודה A לגזרת העיגול BOC חותך אותה בנקודה D.
האנכים מהנקודה D לקטעים OB,OC חותכים את הקטעים בנקודות E,F בהתאמה.
אזי  AF\perp OC,  AE\perp OB וגם  \angle {AED}=\beta ,  \angle {AFC}=\gamma .
במשולש AED מתקיים:  \sin {\beta }={\tfrac {AD}{AE}} 
ובמשולש AFD מתקיים:  \sin {\gamma }={\tfrac {AD}{AF}}
ולכן  {\frac {\sin \beta }{\sin \gamma }}={\frac {AF}{AE}}.
במשולש AOE מתקיים:  \sin {c'}={\tfrac {AE}{R}} 
ובמשולש AOF מתקיים:  \sin {b'}={\tfrac {AF}{R}} .
לאחר הצבת משוואות אלו במשוואה הקודמת מקבלים:
 {\frac {\sin \beta }{\sin \gamma }}={\frac {\sin {b'}}{\sin {c'}}},
כלומר: {\frac {\sin \beta }{\sin \gamma }}={\frac {\sin {\frac {b}{R}}}{\sin {\frac {c}{R}}}}.
משפטים > משפט הקוסינוסים

משפט הקוסינוסים בגאומטריה האוקלידית קובע שעבור משולש שצלעותיו הן  \ a,b,c והזוויות שמולן הן  \ \alpha ,\beta ,\gamma  בהתאמה,  מתקיים:  \ c^{2}=a^{2}+b^{2}-2ab\cos \gamma
בטריגונומטריה הספירית, כאשר רדיוס הספירה שווה ל-R, ניתן לנסח את משפט הקוסינוסים באופן הבא:
 \,\cos {\frac {c}{R}}=\cos {\frac {a}{R}}\cdot \cos {\frac {b}{R}}+\sin {\frac {a}{R}}\cdot \sin {\frac {b}{R}}\cdot \cos \gamma .
(עבור זוויות המשולש מתקיים משפט אנלוגי:  \,\cos \gamma =-\cos \alpha \cdot \cos \beta +\sin \alpha \cdot \sin \beta \cdot \cos {\frac {c}{R}}).
כדי להבין מדוע משפט זה הוא אכן המקבילה של משפט הקוסינוסים, מפתחים את הפונקציות  \cos {\alpha },\sin {\alpha }\, לטור מקלורן:   \cos \alpha =1-{\frac {\alpha ^{2}}{2}}+...,  \sin \alpha =\alpha +...\,.
כאשר מציבים את הפיתוחים הנ"ל ב"משפט הקוסינוסים בגאומטריה הספירית" מקבלים:
 \left(1-{\frac {c^{2}}{2R^{2}}}+...\right)=\left(1-{\frac {a^{2}}{2R^{2}}}+...\right)\cdot \left(1-{\frac {b^{2}}{2R^{2}}}+...\right)+\left({\frac {a\cdot b}{R^{2}}}\cdot \cos {\gamma }+...\right).
לאחר פתיחת סוגריים, והכפלה בגורם  2R^{2}\,, מקבלים כאשר רדיוס הכדור  \,R\to \infty  את משפט הקוסינוסים בגרסתו האוקלידית:  \ c^{2}=a^{2}+b^{2}-2ab\cos \gamma .
זהויות

| --- | --- |
מכפלת סינוס וקוסינוס:  \,\sin a'\cdot \cos \beta =\cos b'\cdot \sin c'-\sin b'\cdot \cos c'\cdot \cos \alpha 
מכפלת סינוס וקוטנגנס:  \,\sin \alpha \cdot \cot \beta =\cot b'\cdot \sin c'-\cos c'\cdot \cos \alpha 
משפט הטנגסים:  {\frac {\tan {\frac {a'+b'}{2}}}{\tan {\frac {a'-b'}{2}}}}={\frac {\tan {\frac {\alpha +\beta }{2}}}{\tan {\frac {\alpha -\beta }{2}}}}
נוסחאות נפייר:  \tan {\frac {a'+b'}{2}}\cdot \cos {\frac {\alpha +\beta }{2}}=\tan {\frac {c'}{2}}\cdot \cos {\frac {\alpha -\beta }{2}}  \tan {\frac {\alpha +\beta }{2}}\cdot \cos {\frac {a'+b'}{2}}=\cot {\frac {\gamma }{2}}\cdot \cos {\frac {a'-b'}{2}}  \tan {\frac {a'-b'}{2}}\cdot \sin {\frac {\alpha +\beta }{2}}=\tan {\frac {c'}{2}}\cdot \sin {\frac {\alpha -\beta }{2}}  \tan {\frac {\alpha -\beta }{2}}\cdot \sin {\frac {a'+b'}{2}}=\cot {\frac {\gamma }{2}}\cdot \sin {\frac {a'-b'}{2}}
נוסחאות דלאמבר:  \sin {\frac {a'+b'}{2}}\cdot \sin {\frac {\gamma }{2}}=\cos {\frac {\alpha -\beta }{2}}\cdot \sin {\frac {c'}{2}}  \sin {\frac {a'-b'}{2}}\cdot \cos {\frac {\gamma }{2}}=\sin {\frac {\alpha -\beta }{2}}\cdot \sin {\frac {c'}{2}}
חצי זווית (סימון:  s={\frac {a'+b'+c'}{2}}).:  \sin {\frac {\alpha }{2}}={\sqrt {\frac {\sin(s-b')\cdot \sin(s-c')}{\sin b'\cdot \sin c'}}}  \cos {\frac {\alpha }{2}}={\sqrt {\frac {\sin(s)\cdot \sin(s-a')}{\sin b'\cdot \sin c'}}}  \tan {\frac {\alpha }{2}}={\sqrt {\frac {\sin(s-b')\cdot \sin(s-c')}{\sin s\cdot \sin(s-a')}}}
חצי צלע (סימון:  \sigma ={\frac {\alpha +\beta +\gamma }{2}} ).:  \sin {\frac {a'}{2}}={\sqrt {\frac {-\cos \sigma \cdot \cos(\sigma -\alpha )}{\sin \beta \cdot \sin \gamma }}}  \cos {\frac {a'}{2}}={\sqrt {\frac {\cos(\sigma -\beta )\cdot \cos(\sigma -\gamma )}{\sin \beta \cdot \sin \gamma }}}  \tan {\frac {a'}{2}}={\sqrt {\frac {-\cos \sigma \cdot \cos(\sigma -\alpha )}{\cos(\sigma -\beta )\cdot \cos(\sigma -\gamma )}}}
יחסי איטליה–הוותיקן

| יחסי איטליה – קריית הוותיקן |
| --- | --- |
איטליה: קריית הוותיקן


איטליה: קריית הוותיקן
שטח (בקילומטר רבוע)
301,340: 0.49
אוכלוסייה
59,293,250: 498
תמ"ג (במיליוני דולרים)
2,254,851: 
תמ"ג לנפש (בדולרים)
38,029: 
משטר
רפובליקה פרלמנטרית: מונרכיה תאוקרטית אבסולוטית נבחרת

יחסי הכס הקדוש–איטליה מתייחסים ליחסים המיוחדים בין הכס הקדוש, שמחזיק בריבונות על עיר הוותיקן, לבין הרפובליקה האיטלקית.
היסטוריה

היחסים עם ממלכת איטליה היו קשים וטעונים בתקופת האפיפיורות של פיוס התשיעי ולאו השלושה-עשר, שנאלצו לסבול את מעמדו של אסיר הוותיקן לאחר כיבוש רומא, בשל סירובם להכיר בחוק ההתחייבויות. לאו השלושה עשר אסר על הנוצרים להשתתף בבחירות והאשים את איטליה בשליטה על ידי הבונים החופשיים.
רק תחת פיוס האחד עשר נחתמו ההסכמים הלטראניים, שהקימו את מדינת הוותיקן, המאפשרת אוטונומיה אפיפיורית גדולה יותר.
הרפובליקה האיטלקית החדשה שהוקמה בשנת 1946 מכירה בחופש הדת. עם זאת, תחת פיוס השנים עשר ופאולוס השישי, פרחו הדמוקרטים הנוצרים והשפיעו רבות על הפוליטיקה האיטלקית, כדי למנוע את עליית המפלגה הקומוניסטית האיטלקית לשלטון.
חוקים דיפלומטיים לוותיקן באיטליה

בשל גודלה של מדינת הוותיקן, שגרירויות שהוסמכו לכס הקדוש ממוקמות על שטח איטלקי. הסכמים שנחתמו בין איטליה למדינת הוותיקן מאפשרים שגרירויות כאלה. שגרירות איטליה לכס הקדוש היא ייחודית בקרב שגרירויות זרות, בכך שהיא השגרירות היחידה שממוקמת על שטחה הביתי.
הכס הקדוש מקיים יחסים דיפלומטיים רשמיים עם 176 מדינות ריבוניות, האיחוד האירופי ומסדר מלטה; 69 מהמשימות הדיפלומטיות שהוסמכו לכס הקדוש שוכנות ברומא, אם כי במדינות אלה יש אז שתי שגרירויות באותה עיר, שכן, בהסכם בין הכס הקדוש לאיטליה, לא ניתן לאשר את אותו אדם בו זמנית לשניהם.
זה נראה בבירור מהעובדה שאיטליה מכירה ברפובליקה העממית של סין, וככזו, שגרירות PRC לאיטליה נמצאת ברומא. עם זאת, מדינת הוותיקן מכירה ברפובליקה של סין (השולטת בטייוואן), וככזו שגרירות ה-ROC לכס הקדוש נמצאת גם היא ברומא. מכיוון שאיטליה הייתה המדינה הראשונה שהכירה בכס הקדוש כאומה ריבונית, שגרירותה הייתה הראשונה שהוקמה.
יחסים דיפלומטיים

לאיטליה קיימת שגרירות לכס הקדוש הממוקמת ברומא, ואילו לכס הקדוש יש נונציו אפיפיורי לאיטליה שאף הוא שוכן ברומא.
יחסי מאוריציוס–צרפת

| יחסי מאוריציוס–צרפת |
| --- | --- |
מאוריציוס: צרפת


מאוריציוס: צרפת
שטח (בקילומטר רבוע)
2,040: 643,801
אוכלוסייה
1,270,440: 66,574,294
תמ"ג (במיליוני דולרים)
14,397: 3,030,904
תמ"ג לנפש (בדולרים)
11,332: 45,527
משטר
רפובליקה: רפובליקה נשיאותית למחצה

יחסי מאוריציוס–צרפת הם היחסים ההיסטוריים, הפוליטיים, הכלכליים, החברתיים והתרבותיים שבין הרפובליקה הצרפתית לבין רפובליקת מאוריציוס. מאוריציוס חולקת גבול ימי עם ראוניון, מחוז של צרפת שמעבר לים. הקשרים בין צרפת למאוריציוס החלו ב-1710 כאשר מאוריציוס הפכה למושבה צרפתית ששמה "איל דה פראנס" (האי הצרפתי, Isle De France), בירת מאוריציוס קרויה על שם לואי ה-15 מלך צרפת. מחלוקת בין שתי המדינות היא הריבונות על האי טרומלין, הנכלל במחוז ראוניון; הריבונות על האי נטענת על ידי מאוריציוס. צרפת מיוצגת במאוריציוס באמצעות שגרירות שהיא מחזיקה בפור לואי, בירת המדינה. בעוד מאוריציוס מיוצגת בצרפת באמצעות שגרירות שהיא מחזיקה בפריז, בירת המדינה.
סחר

יחסי המסחר של מאוריציוס וצרפת התרחבו במהלך השנים. צרפת היא המדינה ממנה מגיעים הכי הרבה תיירים למאוריציוס והיא שותפה בשוק המאוריצי במגוון רבדים וצורות שונות.
יחסי מאוריטניה–תוניסיה

| יחסי תוניסיה–מאוריטניה |
| --- | --- |
תוניסיה: מאוריטניה


תוניסיה: מאוריטניה
שטח (בקילומטר רבוע)
163,610: 1,030,700
אוכלוסייה
12,295,083: 5,205,732
תמ"ג (במיליוני דולרים)
48,530: 10,453
תמ"ג לנפש (בדולרים)
3,947: 2,008

שר החוץ התוניסאי רפיק עבד א-סלאם (מימין) נפגש עם שגריר מאוריטניה לתוניסיה, 2012
יחסי מאורטניה–תוניסיה הם היחסים הכלכליים, הדיפלומטיים, החברתיים, המדיניים והתרבותיים בין הרפובליקה האסלאמית של מאוריטניה לרפובליקת תוניסיה.
היסטוריה

תוניסיה היא אחת המדינות הראשונות שהכירו בעצמאותה של מאוריטניה כבר בנובמבר 1960, אז הייתה תוניסיה בעצמה מדינה צעירה בת ארבע שנים. תוניסיה ראתה במאוריטניה בת ברית חשובה וסיפקה לה סיוע, וזאת חרף ההתנגדות של אחת מידידותיה הטובות ביותר, מרוקו. התמיכה הבלתי מעורערת של תוניסיה במאוריטניה הובילה להפסק היחסים בין מרוקו לתוניסיה במשך כמה שנים. לפיכך, תוניסיה היא אחת משלוש המדינות היחידות שתמכו בכניסתה של מאוריטניה כבר בשנותיה הראשונות לארגון האומות המאוחדות, לצד צרפת וליבריה. בנוסף, הייתה זו מדינת הליגה הערבית היחידה שהצביעה בעד הכנסתה של מאוריטניה לארגון ב-27 באוקטובר 1961. שאר המדינות הצביעו נגד במטרה ליישר קו עם העמדה המרוקאית, שטענה לשטחה של מאוריטניה.
בשנת 2018 חתמו תוניסיה ומאוריטניה על הסכם סחר חופשי. בנוסף, באותה פגישה, דנו בסיוע משותף לעצירת המשבר בלוב, כמו גם שותפות הדדית עם המדינות מצרים ואלג'יריה.
באפריל 2021 נפגשו שר החוץ המאוריטני ונשיא תוניסיה, קייס סעיד, במלון בפרברי תוניס, ודנו בשותפות עתידית בין המדינות.
שגרירויות

תוניסיה מחזיקה בשגרירות בעיר נואקשוט.
מאוריטניה מחזיקה בשגרירות בעיר אריאנה.
יחסי אורוגוואי–גרמניה

| יחסי אורוגוואי–גרמניה |
| --- | --- |
אורוגוואי: גרמניה


אורוגוואי: גרמניה
שטח (בקילומטר רבוע)
176,215: 357,022
אוכלוסייה
3,386,108: 84,431,715
תמ"ג (במיליוני דולרים)
77,241: 4,456,081
תמ"ג לנפש (בדולרים)
22,811: 52,777
משטר
רפובליקה: רפובליקה פדרלית

יחסי אורוגוואי–גרמניה הם היחסים הדו-צדדיים בין הרפובליקה המזרחית של אורוגוואי לבין הרפובליקה הפדרלית של גרמניה.
היסטוריה

בשנת 1935, אורוגוואי הציעה לקלוט יהודים מגרמניה.
במהלך מלחמת העולם השנייה, אורוגוואי הייתה אויבת של גרמניה הנאצית. בשנת 1940, גרמניה הנאצית איימה לנתק את יחסיה עם אורוגוואי ובשנת 1942, אורוגוואי ניתקה את יחסיה עם גרמניה הנאצית.
לאחר מלחמת העולם השנייה, אורוגוואי כוננה יחסים עם גרמניה המערבית וגרמניה המזרחית.
באוקטובר 2011, נשיא אורוגוואי חוסה מוחיקה ביקור רשמי בגרמניה.
סחר

הייצוא מאורוגוואי לגרמניה עמד בשנת 2009, על כ-205 מיליון אירו, ואלו הייצוא מגרמניה לאורוגוואי עמד באותה שנה על כ-133 מיליון אירו.
יחסים דיפלומטים

לאורוגוואי יש שגרירות בברלין, קונסוליה כללית בהמבורג ו-6 קונסוליות כבוד נוספות בגרמניה. לעומת זאת, גרמניה מחזיקה בשגרירות במונטווידאו.
יחסי מאוריציוס–צ'ילה

| יחסי מאוריציוס–צ'ילה |
| --- | --- |
מאוריציוס: צ'ילה


מאוריציוס: צ'ילה
שטח (בקילומטר רבוע)
2,040: 756,102
אוכלוסייה
1,270,440: 19,788,712
תמ"ג (במיליוני דולרים)
14,397: 335,533
תמ"ג לנפש (בדולרים)
11,332: 16,956
משטר
רפובליקה: רפובליקה דמוקרטית

יחסי מאוריציוס–צ'ילה הם היחסים הדיפלומטיים הרשמיים שבין רפובליקת מאוריציוס לבין הרפובליקה של צ'ילה.
היסטוריה

היחסים הדיפלומטיים הרשמיים שבין רפובליקת מאוריציוס לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מאוריציוס לצ'ילה כוננו באופן רשמי ב-30 בספטמבר 1988.
אזרחי צ'ילה שרוצים להיכנס, לבקר ולשהות במאוריציוס אינם זקוקים לאשרה מראש על מנת לעשות כן והם יכולים להיכנס ולצאת באופן חופשי במשך תשעים ימים. גם אזרחי מאוריציוס שרוצים להיכנס, לבקר ולשהות בצ'ילה אינם זקוקים לאשרת כניסה למשך תשעים ימים על מנת לעשות כן.
נציגויות דיפלומטיות

צ'ילה אינה מיוצגת במאוריציוס בדרג השגרירות. צ'ילה מיוצגת במאוריציוס בדרג הקונסולרי באמצעות קונסוליה רשמית שהיא מחזיקה בפור לואי, בירת המדינה.
מאוריציוס אינה מיוצגת בצ'ילה, הן בדרג השגרירות והן בדרג הקונסולרי. מאוריציוס האמינה את שגרירותה שבוושינגטון די. סי., בירת ארצות הברית, על צ'ילה.
יעקב בן יקר

| --- | --- |

מצבת קבר המיוחסת לרבי יעקב בן יקר במיינץ
 לידה:  990 ד'תש"ן 
 פטירה:  1064 (בגיל 74 בערך) ד'תתכ"ד 
 כינוי:  רבי יעקב בן יקר
 מקום פעילות:  האימפריה הרומית הקדושה מיינץ, ארכיבישופות מיינץ
 תקופת הפעילות:  ?–1064 
 השתייכות:  ראשוני אשכנז
 תחומי עיסוק:  יהדות
 תפקידים נוספים:  רב, פוסק
 רבותיו:  רבנו גרשום מאור הגולה, אביו רבי יקר
 תלמידיו:  רש"י
 בני דורו:  רבי אליעזר הגדול בן יצחק
 חיבוריו:  פירוש על מרבית התנ"ך והתלמוד הבבלי
 
רבי יעקב בן יקר (בערך 990 – ד'תתכ"ד, 1064/1063), מראשוני וגדולי הראשונים שבאשכנז, רב ופוסק. מרבותיו של רש"י.
קורות חייו

רבי יעקב נולד במגנצא לרבי יקר. והיה תלמידו של רבנו גרשום וחברו של רבי אליעזר הגדול בן יצחק. נקבר במגנצא ופעל בה חלק מימי חייו, אבל ככל הנראה חי ופעל אף בוורמייזא. תלמידו הידוע הוא רש"י המביא בכמה מקומות בפירושיו דברים בשמו, ומכנהו "מורי" או "מורי הזקן" ועוד לשונות של שבח. רש"י כתב עליו: "כי ידעתי מדתו בחר לו בגדולה מכולם והנהיג עצמו כאסקופה הנדרסת ושם עצמו שירי שיריים ולא מלאו לבו לעטרת הראויה לו לחדש דבר בדורו".
בספר חסידים מובאת אגדה שכנראה מכוונת כלפיו: מעשה בר' יעקב ברבי יקר שהיה מכבד בזקנו לפני ארון הקודש. וכשהיו הקהל הולכים לפני המלך או לפני השלטון אז חולץ מנעליו ואומר "אני עני, הם בכספים ואני ברחמים ובתחנונים, נמצא הם בשלהם ואני בשלי". וכן נהגו הקהל אחריו.
חיבוריו

רבי יעקב בן יקר לימד מקרא במגנצא, אך נדמה שלא כתב את פרשנותו, אלא לימד בעל פה. פרשנותיו על ספר איוב פרק כב, פסוק ל נשתמר בהערתו של רש"י על המלים "ימלט אי נקי" באותו פסוק: "ל' אחר שמעתי שהיו אומרים מפי ר' יעקב שהוא לשון אדם השרוי בצער ובאנקה והיו"ד יתירה בתיבה כמו היושבי בשמים (תלים קכג) אבל לא שמעתי מפי הרב."
חיבר פירוש לתלמוד שלא הגיע לידינו, אבל ישנם מספר מובאות בראשונים, בעיקר בפירוש רש"י. רש"י מזכיר חיבור שהוא קורא "קונטרס מורי הזקן" שכתב רבי יעקב בן יקר. לדעת אברהם גרוסמן אפשר שהוא מחבר הספר "בשר על גבי גחלים".
קברו

רבי יעקב בן יקר נקבר במגנצא, מצבת קברו נמצאה בחומה קדומה בעיר, והוצבה מחדש בבית הקברות היהודי במקום. בקיץ 1922 מצבתו הורמה ממבנה של ביצור מקומי, ועל המצבה נכתב: "זו מצבת רבינו רבי יעקב ב̇ר̇ יקר הנפטר לגן עדן בשנת ת̇ת̇כ̇ד̇ לפרט תהא נפשו בעדן".
יעקב הרוזן

ערך זה עוסק בהיסטוריון. אם התכוונתם ליקיר רמת גן, ראו .
| --- | --- |
אין תמונה חופשית
 לידה:  7 באוגוסט 1899 א' באלול תרנ"ט האימפריה העות'מאנית מטולה, האימפריה העות'מאנית
 פטירה:  16 בפברואר 1977 (בגיל 77)
 מדינה:  ישראל ישראל
 מקום קבורה:  בית הקברות היהודי בהר הזיתים 
 מקום מגורים:  ישראל ישראל
 ידוע בשל:  חבר במחתרת ניל"י   ממייסדי מטולה[דרושה הבהרה]
 השכלה:  תואר בהיסטוריה
 עיסוק:  היסטוריה, ספרות
 תואר:  דוקטור
 
הרצאה של הרוזן
יעקב הרוזן (רֶזניק) (א' באלול תרנ"ט, 7 באוגוסט 1899 – 16 בפברואר 1977) היה היסטוריון, סופר ומחנך, חוקר בולט בתחום תולדות ההתיישבות היהודית בגליל ובתולדות האנוסים. פרסם חיבורים על דון יוסף נשיא ודונה גרציה.
קורות חיים

הרוזן נולד במטולה. הוריו היו אליעזר רזניק, עולה מנבהרדק, שסלל את מסילות הרכבת מיפו לירושלים, וחיה בת יצחק משה קרונשטאדט. אביו שימש תחילה כחקלאי בזכרון יעקב, וכשהוקמה המושבה מטולה עבר להתגורר בה והיה מחלוצי עבודת האדמה במטולה.
יעקב למד בבית-הספר העממי במטולה ובגימנסיה "הרצליה" בתל אביב וכשפרצה מלחמת העולם הראשונה חזר לכפרו. באותה תקופה ערך ועד המושבה חיפושים אחר יוסף לישנסקי, יליד מטולה, שהיה פעיל במחתרת ניל"י - עקב פניית ועד זכרון יעקב שאויים על ידי מפקדת הצבא הטורקי, הנער יעקב נשלח לחיפושים אך הוא הוליכם שולל לבל ימצאו את לישנסקי. לאחר שגילו כמה טעויות שעשה הוא נשלח למאסר, אך שוחרר במהרה ונשלח לכפר גלעדי לשמור על רכושם של חברי השומר שנאסרו.
לאחר המלחמה שב ללימודיו בגימנסיה. כשהחלו ההתקפות הערביות על תל-חי בשנת ה'תרע"ט נשלח להגן על הגליל העליון יחד עם חבריו פסח ליפובצקי וסימקין. כשנפלה תל-חי ופונה הגליל העליון נשלח להגן על המושבה שרונה שבגליל התחתון.
הוא החל לפרסם את רשימותיו בעיתון הארץ למשך כמה שנים ועבד כמורה עברי בבית-הספר של כי"ח בביירות, שם נפגש עם המלך פייצל ואז פוטר מתפקידו. ב-1925 נסע להיות מורה עברי בבולגריה, הוא מונה לראש הסתדרות המורים, ערך עיתון והקים הוצאת-ספרים עברית. שם נתמנה לחבר מזכירות הקונגרס הציוני. ב-1929 נסע ללמוד משפטים בפריז שבצרפת וב-1933 קיבל תואר מוסמך למדעי המשפט.
ב-1936 נבחר לנשיא הסתדרות המורים היהודים, נשיא מועדון בני ארץ ישראל, ויו"ר חוג הנוער הלאומי היהודי בפריז.
היה נשוי לשושנה, אחות בריאות הציבור בירושלים.
עבודתו המחקרית

ב-1933 פרסם את מאמרו הראשון בעיתון הצרפתי "מרקורי די פראנס" בו מתח ביקורת על שלטון המנדט וזכה לתגובת הנציב הצרפתי בסוריה. הוא למד לתואר ד"ר להיסטוריה והכין את ספרו על "דונה גרציה" בו הוכיח שהמלך קארל החמישי שנודע כאנטישמי, ניהל את חשבונו בבנק מנדס שהיה בבעלות יהודים אנוסים ושדונה גרציה מנדס הקלה את יחסו. עוד חשף שהחוזה בין טורקיה לצרפת שנחתם ב-1569 נכתב בעברית.
ב-1939 פרסם את ספרו "ארץ ישראל וארצות הברית של ערב" ובא במגע עם מדינאים צרפתים. בספטמבר באותה שנה הוציא את ספרו "מדיניותה של הציונות בעולם ובמזרח הקרוב". בתש"ט הוציא קובץ ספרותי בשם "האופק".